കോണ്ഗ്രസ് വിട്ട ടി.വി.പുരം രാജു സിപിഐയില് ചേര്ന്നു കൊച്ചി: കോണ്ഗ്രസില് നിന്നു രാജിവച്ച കെപിസിസി നിര്വാഹക സമിതി അംഗവും ഐഎന്ടിയുസി സംസ്ഥാന ഭാരവാഹിയുമായ ടി.വി.പുരം രാജു സിപിഐയില് ചേര്ന്നു. വീക്ഷണം പത്രത്തിന്റെ എക്സിക്യൂട്ടീവ് എഡിറ്ററും മാനേജിംഗ് ഡയറക്ടറുമായിരുന്നു. സിപിഐ സംസ്ഥാന സെക്രട്ടറി കാനം രാജേന്ദ്രന്, ജില്ലാ സെക്രട്ടറി പി. രാജു, അസിസ്റ്റന്റ് സെക്രട്ടറി കെ.എന്. സുഗതന്, എഐടിയുസി ജില്ലാ സെക്രട്ടറി കെ.എന്. ഗോപി തുടങ്ങിയവര് ചേര്ന്ന് ടി.വി.പുരം രാജുവിനെ പാര്ട്ടിയിലേക്ക് സ്വീകരിച്ചു.27 കൊല്ലമായി സംഘടനാ തെരഞ്ഞെടുപ്പ് നടക്കാത്ത കോണ്ഗ്രസ് പാര്ട്ടിയില് ജനാധിപത്യം ഇല്ലെന്നും മുതിര്ന്ന നേതാക്കളെ പാടേ അവഗണിച്ചുള്ള പുതിയ നേതൃത്വത്തിന്റെ നീക്കങ്ങള് പാര്ട്ടിയെ തകര്ക്കുമെന്നും ടി.വി.പുരം രാജു പറഞ്ഞു.